Ma’lumotlarga ko‘ra, Rossiya Suriya, Misr, Hindiston, Xitoy, Jazoir, Qozog‘istonga qurol eksport qiladi. Foto: TASS 2021 yilda Rossiya qurol yetkazib berish «rejasini to‘liq bajardi». Bu haqda Rossiya harbiy-texnik hamkorlik bo‘yicha federal xizmati rahbari Dmitriy Shugayev ma’lum qildi. «Yillik reja to‘liq bajarildi, xorijlik hamkorlarga 14,6 mlrd dollarlik qurol va harbiy-texnika yetkazib berildi»,— dedi Shugayev. Uning so‘zlariga ko‘ra, oxirgi o‘n yildan buyon Rossiya yiliga 14-15 mlrd dollarlik qurol sotmoqda. Ma’lumotlarga ko‘ra, Rossiya Suriya, Misr, Hindiston, Xitoy, Jazoir, Qozog‘istonga qurol eksport qiladi. 2017–2021 yillarda Rossiya qurol eksport qilish bo‘yicha dunyoda ikkinchi o‘rinni egalladi – uning ulushi 19 foizni tashkil etdi. Birinchi o‘rinda AQSh (39 foiz), uchinchi o‘rinda Fransiya (11 foiz), to‘rtinchi o‘rinda Xitoy (4,6 foiz), beshinchi o‘rinda Germaniya (4,5 foiz) turibdi.